लवथवती विक्राळा ब्रम्हांडी माळा

विषे कंठ काळा त्रिनेत्री ज्वाळा ।

लावण्यसुंदर मस्तकी बाळा

तेथुनिया जळ निर्मळ वाहे झुळझुळा

जयदेव जयदेव जय श्रीशंकरा

आरती ओवाळू तुज कर्पुरगौरा ॥ १ ॥

कर्पुरगौरा भोळा नयनी विशाळा

अर्धांगी पार्वती सुमनांच्या माळा ।

विभूतीचे उधळण शितिकठ निळा

ऐसा शंकर शोभे उन्म्हा वेल्हाळा ॥ २ ॥ जयदेव …

दैवी दैत्यी सागर मंथन पै केले

त्यामाजी अवचित हळाहळ उठिले ।

ते त्वा असुरपणे प्राशन केले

निळकंठ नाम प्रसिद्ध झाले ॥॥ ३ ॥ जयदेव …

व्याघ्रांबर फणिवरधर सुंदर मदनारी

पंचानन मनमोहन मुनिजन सुखकारी ।

शतकोटीचे बीज वाचे उच्चारी

रघुकुळटिळक रामदासा अंतरी ॥ ४ ॥ जयदेव …….